Ιάκωβος Α΄ του Μονακό

Ο Ιάκωβος Α΄ (γαλλικά: Jacques I) ήταν ο Πρίγκιπας του Μονακό από το 1731 μέχρι το 1733. http://www.burkespeerage.com/royalFamily_Monaco.phphttp://www.unofficialroyalty.com/current-monarchies/monaco-royals/rulers-of-monaco/ http://madmonaco.blogspot.gr/2009/08/hsh-prince-jacques-i.html

Βιογραφία
Ο Ιάκωβος γεννήθηκε στις 21 Νοεμβρίου 1689 και προερχόταν από μια ιστορική οικογένεια της Νορμανδίας. http://madmonaco.blogspot.gr/2011/10/marriage-of-prince-jacques-i.html Ο πατέρας του ήταν ο Ζακ Γ΄ Γκουαγιόν ντε Ματινιόν, Κόμης του Τορινί και μητέρα του η Σαρλότ Γκουαγιόν ντε Ματινιόν, Κόμισσα του Τορινί.. Η Σαρλότ ήταν ανιψιά του Ζακ Γ΄, ο οποίος ήταν δισεγγονός του Λεονόρ των Βαλουά δούκα του Λονγκεβίλ.

Όταν ο Αντώνιος Α΄ του Μονακό και η σύζυγός του Μαρία της Λωρραίνης έψαχναν σύντροφο για την κόρη τους Λουίζα-Ιππολύτη, θεώρησαν τον Ιάκωβο ως κατάλληλο. Υποστηρικτής της υποψηφιότητάς του ήταν και ο Λουδοβίκος ΙΔ´ της Γαλλίας, ο οποίος επιθυμούσε να ενισχύσει τη γαλλική επιρροή στο Μονακό.

Ο Ιάκωβος και η Λουίζα-Ιππολύτη παντρεύτηκαν στις 20 Οκτωβρίου 1715 και απέκτησαν εννέα παιδιά. Ο γάμος τους, ωστόσο, δεν θεωρούνταν χαρούμενος. Ο Ιάκωβος προτιμούσε να μένει περισσότερο στο Παλάτι των Βερσαλλιών, όπου είχε πολλές ερωμένες, παρά στο Μονακό.

Μετά το θάνατο του πατέρα της Αντωνίου Α΄, η Λουίζα-Ιππολύτη μετέβη από το Παρίσι στο Μονακό για να αναλάβει το θρόνο του Πριγκιπάτου. Κατά την άφιξή της στις 4 Απριλίου 1731 έλαβε πολύ θερμή υποδοχή από τον πληθυσμό. Αντίθετα, όταν ο Ιάκωβος έφθασε εκεί, η υποδοχή ήταν πολύ πιο κρύα.

Στις 29 Δεκεμβρίου 1731 η Λουίζα Ιππολύτη πέθανε από ευλογιά.http://gw.geneanet.org/frebault?lang=en&p=antoine+charles&n=grimaldi Έτσι, στο θρόνο ανέβηκε ο Ιάκωβος, ο οποίος εξαιτίας αντιδράσεων αναγκάστηκε να τον εγκαταλείψει μέσα σε λίγους μήνες υπέρ του γιου του Ονώριου.

Πέρασε τα τελευταία χρόνια της ζωής του στις Βερσαλλίες και στο Παρίσι. Στις Βερσαλλίες του προτάθηκε ως νέα σύζυγός του η Λουίζα-Φραντζέσκα των Βουρβόνων, εγγονή του Βασιλιά Λουδοβίκου ΙΔ΄ της Γαλλίας. Ωστόσο, αυτός ο γάμος δεν υλοποιήθηκε.

Απόγονοι
Τα εννιά παιδιά του Ιάκωβου και της Λουίζας Ιππολύτης ήταν τα εξής:http://www.monarchie-noblesse.net/monaco/monaco.htm
Αντώνιος Κάρολος Μαρία (16 Δεκεμβρίου 1717 – 4 Φεβρουαρίου 1718)
Καρλότα Θηρεσία Ναταλία (19 Μαρτίου 1719 – 1790)
Ονώριος Γ΄ (10 Νοεμβρίου 1720 – 21 Μαρτίου 1795)
Κάρολος Μαρία Αύγουστος (1 Ιανουαρίου 1722 – 24 Αυγούστου 1749)
Ιάκωβος (Ιούνιος 1723)
Λουίζα Φραγκίσκη (15 Ιουλίου 1724 – 15 Σεπτεμβρίου 1729)
Φραγκίσκος Κάρολος (4 Φεβρουαρίου 1726 – 9 Δεκεμβρίου 1743)
Κάρολος Μαυρίκιος (14 Μαΐου 1727 – 18 Ιανουαρίου 1798)
Μαρία Φραγκίσκη Θηρεσία (20 Ιουλίου 1728 – 20 Ιουνίου 1743)

Παραπομπές

Εξωτερικοί σύνδεσμοι


Ιακωβος Α  του Μονακο
Κατηγορία:Μονάρχες του Μονακό